Burjassot “Regresa a los 80” amb un gran musical gratuït per a la ciutadania
2025-07-24

De mans de la Regidoria de Cultura i Joventut, dirigida per Javier Naharros, l’Auditori de la Casa de Cultura de Burjassot es transformarà divendres que ve, 6 d’octubre, en un gran escenari cultural en el qual la música serà la gran protagonista.

Dins de la programació regular de l’àrea de cultura i joventut, arriba al municipi, a les 22.00 hores, el musical “Regresa a los 80”, un espectacle obert a la ciutadania que donarà l’oportunitat als presents de gaudir dels temes que més van sonar en la dècada dels huitanta, amb un ritme sense igual i amb cançons que, de segur, totes i tots han cantat en alguna ocasió.

Saga produccions és l’encarregada de posar el ritme a la nit a Burjassot amb un musical protagonitzat per Vicky i els seus amics que decideixen organitzar una festa d’aniversari sorpresa per al seu oncle, que va ser líder d’un grup musical d’èxit durant els anys huitanta.

La preparació de la festa, que tindrà lloc en un antic local propietat de l’oncle de Vicky, envoltats de la seua roba, instruments i discos, donarà lloc a un recorregut per les cançons d’una dècada tan emblemàtica com inoblidable.

“Regresa a los 80” convida a l’espectador a un viatge fresc, emocionant i replet de riures per la música d’una època llegendària.